CELEX: 32020D0702(01)
Language: da
Date: 2020-06-26 00:00:00
Title: Rådets afgørelse af 26. juni 2020 om udnævnelse af syv medlemmer af bestyrelsen for Den Europæiske Fødevaresikkerhedsautoritet 2020/C 218 I/01

2.7.2020   
               
               
                  DA
               
               
                  Den Europæiske Unions Tidende
               
               
                  CI 218/1
               
            
         RÅDETS AFGØRELSE
         af 26. juni 2020
         om udnævnelse af syv medlemmer af bestyrelsen for Den Europæiske Fødevaresikkerhedsautoritet
         (2020/C 218 I/01)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
         under henvisning til den liste af kandidater, som Europa-Kommissionen har forelagt Rådet i skrivelse af 3. februar 2020,
         under henvisning til Europa-Parlamentets holdning fremført i skrivelse af 14. maj 2020, og
         ud fra følgende betragtninger:
         
                     (1)
                  
                  
                     Det er afgørende at sikre, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Det er også absolut nødvendigt at sikre autoritetens samarbejde med medlemsstaterne.
                  
               
                     (2)
                  
                  
                     Mandatperioden for syv af medlemmerne af bestyrelsen for Den Europæiske Fødevaresikkerhedsautoritet udløber den 30. juni 2020.
                  
               
                     (3)
                  
                  
                     Den liste, som Kommissionen har forelagt, er blevet gennemgået med henblik på at udnævne syv nye medlemmer af bestyrelsen for Den Europæiske Fødevaresikkerhedsautoritet på grundlag af dokumentation fra Kommissionen og i lyset af Europa-Parlamentets holdning. Målet er at sikre det højst mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i Unionen.
                  
               
                     (4)
                  
                  
                     Artikel 25, stk. 1, i forordning (EF) nr. 178/2002 kræver, at fire af medlemmerne af bestyrelsen for Den Europæiske Fødevaresikkerhedsautoritet har en baggrund i organisationer, der repræsenterer forbrugere og andre interesser i fødevarekæden. Mandatperioden for et af medlemmerne af bestyrelsen med en sådan baggrund udløber den 30. juni 2020. Dette medlem bør derfor erstattes af et medlem med baggrund i organisationer, der repræsenterer forbrugere eller andre interesser i fødevarekæden.
                  
               
                     (5)
                  
                  
                     I artikel 25, stk. 2, i forordning (EF) nr. 178/2002 fastsættes det, at medlemmernes mandatperiode er fire år og kan fornyes én gang. En af kandidaterne, som ikke har baggrund i organisationer, der repræsenterer forbrugere eller andre interesser i fødevarekæden, er allerede blevet udpeget som medlem af bestyrelsen ved Rådets afgørelser af 20. april 2015 og 16. juni 2016 (2). Han var i første omgang medlem i et år og to måneder i den resterende mandatperiode efter et medlem, der trådte tilbage, og blev efterfølgende udpeget for en hel mandatperiode på fire år. Dette medlem bør derfor kun udpeges for to år og ti måneder, så den samlede varighed af hans mandatperiode ikke overstiger otte år —
                  
               VEDTAGET DENNE AFGØRELSE:
         
            Artikel 1
            Følgende personer udnævnes herved til medlemmer af bestyrelsen for Den Europæiske Fødevaresikkerhedsautoritet for perioden fra den 1. juli 2020 til den 30. juni 2024:
            
                        —
                     
                     
                        Aivars BĒRZIŅŠ
                     
                  
                        —
                     
                     
                        Georgi Kirilov GEORGIEV
                     
                  
                        —
                     
                     
                        Ulrich HERZOG
                     
                  
                        —
                     
                     
                        Didier HOUSSIN
                     
                  
                        —
                     
                     
                        Eleni IOANNOU-KAKOURI ( (3)
                        
                     
                  
                        —
                     
                     
                        Giuseppe RUOCCO
                     
                  
         
            Artikel 2
            Følgende person udnævnes herved til medlem af Den Europæiske Fødevaresikkerhedsautoritets bestyrelse for perioden fra den 1. juli 2020 til den 30. april 2023:
            
                        —
                     
                     
                        Michael WINTER
                     
                  
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  EFT L 31 af 1.2.2002, s. 1.
         
            (2)  Rådets afgørelse af 20. april 2015 om udnævnelse af et medlem af bestyrelsen for Den Europæiske Fødevaresikkerhedsautoritet (EUT C 142 af 29.4.2015, s. 1) og Rådets afgørelse af 16. juni 2016 om udnævnelse af syv medlemmer af bestyrelsen for Den Europæiske Fødevaresikkerhedsautoritet (EUT C 223 af 21.6.2016, s. 7).
         
            (3)  Medlem med baggrund i organisationer, der repræsenterer forbrugere.